Source: http://docplayer.fi/46658549-Tarkastus-ja-huolto-ohje-paineelliselle-jauhesammuttimelle-tulipeikko-fx2.html
Timestamp: 2018-04-20 05:24:51+00:00
Document Index: 11023689

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ', 'KKO ']

TARKASTUS- JA HUOLTO-OHJE PAINEELLISELLE JAUHESAMMUTTIMELLE TULIPEIKKO FX2 - PDF
Download "TARKASTUS- JA HUOLTO-OHJE PAINEELLISELLE JAUHESAMMUTTIMELLE TULIPEIKKO FX2"
1 TARKASTUS- JA HUOLTO-OHJE PAINEELLISELLE JAUHESAMMUTTIMELLE TULIPEIKKO FX2 Käsisammutin tulee tarkastaa vähintään kahden vuoden välein. Milloin sammutin on alttiina toimintakuntoon vaikuttaville tekijöille, kuten sään vaihteluille, kosteudelle tai tärinälle, tulee tarkastus suorittaa vähintään vuoden välein. Ensimmäisen tarkastuksen ajankohta määräytyy valmistusajankohdasta. Käsisammutin tulee huoltaa jokaisen käytön jälkeen ja muulloinkin, kun tarkastus antaa siihen aihetta, kuitenkin vähintään 10 vuoden välein. Ensimmäisen huollon ajankohta määräytyy valmistusajankohdasta. Nämä käsisammuttimet luokitellaan kuljetettavaksi painelaitteiksi ja niille tulee tehdä painekoe viimeistään 10 vuoden kuluttua valmistusajankohdasta tai edellisestä painekokeesta. Näiden käsisammuttimien huollossa saa käyttää vain niille suoritetun tyyppitestin mukaisia sammutus- ja ponneaineita sekä varaosia. Tarkastus 1. Tarkasta paineastiamerkinnät ja edellisen huollon ajankohta. Siirry tarvittaessa kohtaan huolto. 2. Tarkasta muoviosat näkyvien muutosten osalta (halkeamat, murtumat, muodonmuutos, värimuutokset, ym). Virheelliset osat tulee vaihtaa. 3. Tarkasta sammuttimen kokonaispaino (n. 3,4 kg). Totea jauheen kuohkeus esim. kääntämällä sammutinta useamman kerran ylösalaisin. Tarvittaessa huollettava. 4. Tarkasta, että sinetöinti on ehjä. 5. Irrota suutin ja lukitusruuvi venttiilin suojakuvusta. Irrota suojakupu. Tarkasta keltaisen varmistinvivun ja punaisen laukaisupainikkeen kunto. 6. Tarkasta käyttöpaine kiertämällä painemittari irti venttiilirungosta ja kiertämällä tarkastusmittari sen tilalle. Käyttöpaineen tulee olla +20ºC lämpötilassa 14 bar tai enintään 10 % sen alle. 7. Irrota tarkastusmittari ja kierrä painemittari takaisin paikalleen. Vaihda tarvittaessa uusi o-rengas. Varmista esim. vuodontestausaineella, että mittari ei jää vuotamaan. 8. Asenna venttiilin suojakupu takaisin paikalleen ja kiinnitä lukitusruuvi. Kiinnitä suutin paikalleen. 9. Tarkasta, että käyttöohje on kunnossa ja selvästi luettavissa. Vaihda tarvittaessa. 10. Tarkasta sammutinsäiliön kunto. Tarkasta telineen kunto, mikäli saatavilla. 11. Puhdista sammutin ja kiinnitä tarkastuslipuke.
2 Huolto 1. Irrota suutin ja lukitusruuvi venttiilin suojakuvusta. Irrota suojakupu. 2. Irrota painemittari venttiilirungosta ja vapauta paine painamalla rungossa näkyvää nastaa. Kierrä venttiiliä venttiilityökalua käyttäen enintään kaksi kierrosta auki ja anna loppupaineen purkautua pois säiliöstä. Vasta tämän jälkeen voi venttiilin kiertää kokonaan auki ja irrottaa säiliöstä. 3. Tyhjennä säiliö jauheesta ja tarkasta säiliön sisäpuoli. Tarkasta, että jauheessa ei näy paakkuja eikä värimuutoksia. Mikäli värimuutoksia esiintyy jauhe on korvattava uudella. Mahdollisia käytetyn sammuttimen jauhejäämiä ei tule käyttää uudelleen. 4. Irrota nousuputki venttiilistä. Pura venttiili. Puhdista venttiilirunko, venttiilikeila, jousi, neulaventtiili ja nousuputki. Tarkasta, että niissä ei näy vaurioita eikä korroosiota. Korvaa vialliset osat tarvittaessa uusilla. 5. Voitele venttiilin osat kevyesti vaseliinilla. Kokoa venttiili ja kierrä nousuputki paikalleen. Varmista, että ilmavirtaus on esteetön. Merkitse huopakynällä nimikirjaimet ja päivämäärä (kk/vuosi) nousuputkeen merkiksi sisäpuolisen tarkastuksen suorittamisesta. Tähän merkintään ei saa käyttää tarroja tai muita tapoja, jotka voivat vaikuttaa sammuttimen toimintaan. 6. Täytä sammutin säiliöstä poistetulla, seulotulla ja hyväksi todetulla tai tarvittaessa uudella jauheella. FX2 2 kg (+/- 0,06 kg) Neutrex ABC 85 jauhe 7. Vaihda venttiilin o-rengas uuteen ja voitele se kevyesti vaseliinilla. Kierrä venttiili säiliöön. 8. Paineista sammutin typellä (N2) venttiilin suutinliitännän kautta. Täyttöpaine on 14 bar +20ºC, typen puhtaus 99,0 99,8 %, kastepiste -35ºC. Tarkasta tiiveys lämpöisessä vedessä. 9. Kuivaa ja puhdista venttiili sekä voitele kevyesti venttiilikara vaseliinilla. Lukitse keltainen varmistinvipu sinettitapilla. 10. Asenna venttiilin suojakupu takaisin paikalleen ja kiinnitä lukitusruuvi. Kiinnitä suutin paikalleen. 11. Tarkasta, että käyttöohje on kunnossa ja selvästi luettavissa. Vaihda tarvittaessa. 12. Tarkasta sammuttimen telineen kunto, mikäli saatavilla. 13. Puhdista sammutin ja kiinnitä tarkastuslipuke ja huoltolipuke.
3 TARKASTUS- JA HUOLTO-OHJE PAINEELLISELLE JAUHESAMMUTTIMELLE TULIPEIKKO FX6 - TULIPEIKKO FX12 Käsisammutin tulee tarkastaa vähintään kahden vuoden välein. Milloin sammutin on alttiina toimintakuntoon vaikuttaville tekijöille, kuten sään vaihteluille, kosteudelle tai tärinälle, tulee tarkastus suorittaa vähintään vuoden välein. Ensimmäisen tarkastuksen ajankohta määräytyy valmistusajankohdasta. Käsisammutin tulee huoltaa jokaisen käytön jälkeen ja muulloinkin, kun tarkastus antaa siihen aihetta, kuitenkin vähintään 10 vuoden välein. Ensimmäisen huollon ajankohta määräytyy valmistusajankohdasta. Nämä käsisammuttimet luokitellaan kuljetettaviksi painelaitteiksi ja niille tulee tehdä painekoe viimeistään 10 vuoden kuluttua valmistusajankohdasta tai edellisestä painekokeesta. Näiden käsisammuttimien huollossa saa käyttää vain niille suoritetun tyyppitestin mukaisia sammutus- ja ponneaineita sekä varaosia. Tarkastus 1. Tarkasta paineastiamerkinnät ja edellisen huollon ajankohta. Siirry tarvittaessa kohtaan huolto. 2. Tarkasta muoviosat näkyvien muutosten osalta (halkeamat, murtumat, muodonmuutos, värimuutokset, ym). Virheelliset osat tulee vaihtaa. 3. Tarkasta sammuttimen kokonaispaino (FX6 n. 9,2 kg, FX12 n. 17,5 kg). Totea jauheen kuohkeus esim. kääntämällä sammutinta useamman kerran ylösalaisin. Tarvittaessa huollettava. 4. Tarkasta, että sinetöinti on ehjä. Tarkasta varmistinsokan liikkuvuus ja kunto. 5. Irrota letku venttiilistä ja tarkasta sen kunto ja vapaa ilmavirtaus sen läpi. Vaihda letku tarvittaessa. Kiinnitä letku takaisin venttiiliin. 6. Tarkasta käyttöpaine kiertämällä painemittari irti venttiilirungosta ja kiertämällä tarkastusmittari sen tilalle. Käyttöpaineen tulee olla +20ºC lämpötilassa 15 bar tai enintään 10 % sen alle. 7. Irrota tarkastusmittari ja kierrä painemittari takaisin paikalleen. Vaihda tarvittaessa uusi o-rengas. Varmista esim. vuodontestausaineella, että mittari ei jää vuotamaan. 8. Tarkasta, että käyttöohje on kunnossa ja selvästi luettavissa. Vaihda tarvittaessa. 9. Tarkasta sammutinsäiliön ja ripustimen kunto. Tarkasta telineen kunto, mikäli saatavilla. 10. Puhdista sammutin ja kiinnitä tarkastuslipuke.
4 Huolto 1. Irrota letku venttiilistä. 2. Irrota painemittari ja löysää neulaventtiiliä, kunnes paine pääsee purkautumaan. Kierrä venttiiliä venttiilityökalua käyttäen enintään kaksi kierrosta auki ja anna loppupaineen purkautua pois säiliöstä. Vasta tämän jälkeen voi venttiilin kiertää kokonaan auki ja irrottaa säiliöstä. 3. Tyhjennä säiliö jauheesta ja tarkasta säiliön kunto ulko- ja sisäpuolelta. Tarkasta, että jauheessa ei näy paakkuja eikä värimuutoksia. Mikäli värimuutoksia esiintyy jauhe on korvattava uudella. Mahdollisia käytetyn sammuttimen jauhejäämiä ei tule käyttää uudelleen. 4. Irrota nousuputki venttiilistä. Pura venttiili. Puhdista venttiilirunko, venttiilikeila, jousi, neulaventtiili ja nousuputki. Tarkasta, että niissä ei näy vaurioita eikä korroosiota. Varmista, että ilmavirtaus on esteetön. Merkitse huopakynällä nimikirjaimet ja päivämäärä (kk/vuosi) nousuputkeen merkiksi sisäpuolisen tarkastuksen suorittamisesta. Tähän merkintään ei saa käyttää tarroja tai muita tapoja, jotka voivat vaikuttaa sammuttimen toimintaan. 5. Voitele venttiilin osat kevyesti vaseliinilla. Kokoa venttiili ja kierrä nousuputki paikalleen. 6. Täytä sammutin säiliöstä poistetulla, seulotulla ja hyväksi todetulla tai tarvittaessa uudella jauheella. FX6 6 kg (+/- 0,12 kg) Neutrex ABC 50 jauhe FX12 12 kg (+/- 0,24 kg) Neutrex ABC 70 jauhe 7. Vaihda venttiilin o-rengas uuteen ja voitele se kevyesti vaseliinilla. Kierrä venttiili säiliöön. 8. Paineista sammutin typellä (N2) venttiilin letkuliitännän kautta. Täyttöpaine on 15 bar +20ºC, typen puhtaus 99,0 99,8 %, kastepiste -35ºC. Tarkasta tiiveys lämpöisessä vedessä. 9. Kuivaa ja puhdista venttiili. Voitele varmistinsokka kevyesti vaseliinilla, laita se paikalleen ja sinetöi. 10. Tarkasta letkun kunto ja vapaa ilmavirtaus sen läpi. Kierrä se venttiiliin käsikireyteen. 11. Tarkasta, että käyttöohje on kunnossa ja selvästi luettavissa. Vaihda tarvittaessa. 12. Tarkasta sammuttimen telineen kunto, mikäli saatavilla. 13. Puhdista sammutin ja kiinnitä tarkastuslipuke ja huoltolipuke.
5 TARKASTUS- JA HUOLTO-OHJE PAINEELLISELLE NESTESAMMUTTIMELLE TULIPEIKKO SD6 Käsisammutin tulee tarkastaa vähintään kahden vuoden välein. Milloin sammutin on alttiina toimintakuntoon vaikuttaville tekijöille, kuten sään vaihteluille, kosteudelle tai tärinälle, tulee tarkastus suorittaa vähintään vuoden välein. Ensimmäisen tarkastuksen ajankohta määräytyy valmistusajankohdasta. Käsisammutin tulee huoltaa jokaisen käytön jälkeen ja muulloinkin, kun tarkastus antaa siihen aihetta, kuitenkin vähintään 5 vuoden välein. Ensimmäisen huollon ajankohta määräytyy valmistusajankohdasta. Nämä käsisammuttimet luokitellaan kuljetettaviksi painelaitteiksi ja niille tulee tehdä painekoe viimeistään 10 vuoden kuluttua valmistusajankohdasta tai edellisestä painekokeesta. Näiden käsisammuttimien huollossa saa käyttää vain niille suoritetun tyyppitestin mukaisia sammutus- ja ponneaineita sekä varaosia. Tarkastus 1. Tarkasta paineastiamerkinnät ja edellisen huollon ajankohta. Siirry tarvittaessa kohtaan huolto. 2. Tarkasta muoviosat näkyvien muutosten osalta (halkeamat, murtumat, muodonmuutos, värimuutokset, ym). Virheelliset osat tulee vaihtaa. 3. Tarkasta sammuttimen kokonaispaino (n. 9,9 kg). 4. Tarkasta, että sinetöinti on ehjä. Tarkasta varmistinsokan liikkuvuus ja kunto. 5. Irrota letku venttiilistä ja tarkasta sen kunto ja vapaa ilmavirtaus sen läpi. Vaihda letku tarvittaessa. Kiinnitä letku takaisin venttiiliin. 6. Tarkasta käyttöpaine kiertämällä painemittari irti venttiilirungosta ja kiertämällä tarkastusmittari sen tilalle. Käyttöpaineen tulee olla +20ºC lämpötilassa 14 bar tai enintään 10 % sen alle. 7. Irrota tarkastusmittari ja kierrä painemittari takaisin paikalleen. Vaihda tarvittaessa uusi o-rengas. Varmista esim. vuodontestausaineella, että mittari ei jää vuotamaan. 8. Tarkasta, että käyttöohje on kunnossa ja selvästi luettavissa. Vaihda tarvittaessa. 9. Tarkasta sammutinsäiliön ja ripustimen kunto. Tarkasta telineen kunto, mikäli saatavilla. 10. Puhdista sammutin ja kiinnitä tarkastuslipuke.
6 Huolto 1. Irrota letku venttiilistä. 2. Irrota painemittari ja löysää neulaventtiiliä, kunnes paine pääsee purkautumaan. Kierrä venttiilin kiinnitysmutteria enintään kaksi kierrosta auki ja anna loppupaineen purkautua pois säiliöstä. Vasta tämän jälkeen voi venttiilin kiertää kokonaan auki ja irrottaa säiliöstä. 3. Tyhjennä säiliö ja huuhtele puhtaalla vedellä. Tarkasta säiliön kunto ulko- ja sisäpuolelta. Kiinnitä erityistä huomiota sisäpinnoitteen kuntoon. Mikäli sisäpinnoite on vaurioitunut tai pahasti syöpynyt, tulee sammutin hylätä. Tarkasta myös kierteiden kunto. Mahdollisia käytetyn sammutteen jäämiä ei tule käyttää uudelleen. 4. Irrota nousuputki venttiilistä. Pura venttiili. Puhdista venttiilirunko, venttiilikeila, jousi, neulaventtiili ja nousuputki. Tarkasta, että niissä ei näy vaurioita eikä korroosiota. Varmista, että ilmavirtaus on esteetön. Merkitse huopakynällä nimikirjaimet ja päivämäärä (kk/vuosi) nousuputkeen merkiksi sisäpuolisen tarkastuksen suorittamisesta. Tähän merkintään ei saa käyttää tarroja tai muita tapoja, jotka voivat vaikuttaa sammuttimen toimintaan. 5. Voitele venttiilin osat kevyesti vaseliinilla. Kokoa venttiili ja kierrä nousuputki paikalleen. 6. Täytä säiliö uudella hyvin sekoitetulla nesteellä: SD6: 5,64 l vettä + 0,36 l Totalon X vaahtonestettä (+0/ -5 %) 7. Vaihda venttiilin o-rengas uuteen ja voitele se kevyesti vaseliinilla. Kierrä venttiili säiliöön. 8. Paineista sammutin typellä (N2) venttiilin letkuliitännän kautta. Täyttöpaine on 14 bar +20ºC (+0,5 bar). Tarkasta tiiveys lämpöisessä vedessä. 9. Kuivaa ja puhdista venttiili. Voitele varmistinsokka kevyesti vaseliinilla, laita se paikalleen ja sinetöi. 10. Tarkasta letkun kunto ja vapaa ilmavirtaus sen läpi. Kierrä se venttiiliin käsikireyteen. 11. Tarkasta, että käyttöohje on kunnossa ja selvästi luettavissa. Vaihda tarvittaessa. 12. Tarkasta sammuttimen telineen kunto, mikäli saatavilla. 13. Puhdista sammutin ja kiinnitä tarkastuslipuke ja huoltolipuke.
7 TARKASTUS- JA HUOLTO-OHJE HIILIDIOKSIDISAMMUTTIMELLE TULIPEIKKO K5SE Käsisammutin tulee tarkastaa vähintään kahden vuoden välein. Milloin sammutin on alttiina toimintakuntoon vaikuttaville tekijöille, kuten sään vaihteluille, kosteudelle tai tärinälle, tulee tarkastus suorittaa vähintään vuoden välein. Ensimmäisen tarkastuksen ajankohta määräytyy valmistusajankohdasta. Käsisammutin tulee huoltaa jokaisen käytön jälkeen ja muulloinkin, kun tarkastus antaa siihen aihetta, kuitenkin vähintään 10 vuoden välein. Ensimmäisen huollon ajankohta määräytyy valmistusajankohdasta. Nämä käsisammuttimet luokitellaan kuljetettaviksi painelaitteiksi ja niille tulee tehdä painekoe viimeistään 10 vuoden kuluttua valmistusajankohdasta tai edellisestä painekokeesta. Näiden käsisammuttimien huollossa saa käyttää vain niille suoritetun tyyppitestin mukaisia sammutusaineita sekä varaosia. Tarkastus 1. Tarkasta paineastiamerkinnät ja edellisen huollon ajankohta. Siirry tarvittaessa kohtaan huolto. 2. Tarkasta, että sinetöinti on ehjä. Tarkasta varmistinsokan liikkuvuus ja kunto. 3. Irrota letku venttiilistä ja tarkasta sen kunto ja vapaa ilmavirtaus sen läpi. Vaihda letku tarvittaessa. 4. Tarkasta sammuttimen kokonaispaino ja vertaa sitä säiliön kaulaan merkittyyn tietoon. Vajaus saa olla enintään 5 %, ylitäytöstä ei sallita. K5SE hiilidioksidisammuttimen täytös on 5 kg (+0 / -250 g). 5. Tarkasta, että käyttöohje on kunnossa ja selvästi luettavissa. Vaihda tarvittaessa. 6. Tarkasta sammutinsäiliön ja ripustimen kunto. Tarkasta telineen kunto, mikäli saatavilla. 7. Puhdista sammutin ja kiinnitä tarkastuslipuke.
8 Huolto/täyttö 1. Irrota letku venttiilistä. 2. Täytä säiliö hiilidioksidilla. K5SE 5 kg (+ 0 / kg) 3. Tarkasta tiiveys lämpöisessä vedessä (enintään 35ºC). 4. Kuivaa ja puhdista venttiili. Voitele venttiilipultin näkyvä osa vaseliinilla. Voitele varmistinsokka kevyesti vaseliinilla, laita se paikalleen ja sinetöi. 5. Tarkasta letkun kunto ja vapaa ilmavirtaus sen läpi. Voitele venttiilin kierre kevyesti vaseliinilla, uusi tiiviste ja kierrä letku venttiiliin. 6. Tarkasta, että käyttöohje on kunnossa ja selvästi luettavissa. Vaihda tarvittaessa. 7. Tarkasta sammuttimen telineen kunto, mikäli saatavilla. 8. Puhdista sammutin ja kiinnitä tarkastuslipuke ja huoltolipuke. Huom! Hävitä säiliöt joiden kierre on vioittunut. Venttiili on kiinnitettävä säiliöön huolellisesti ja kierteen on oltava puhdas esiin työntyvistä purseista ja muista epäpuhtauksista. Säiliöstä riippuen nousuputken pituus saattaa vaihdella samanlaisissa venttiileissä.